Tan Yee Kew

Yang Berhormat Datin Paduka Dr Tan Yee Kew ialah Ahli Parlimen Wangsa Maju dari PH-PKR sejak Pilihan raya umum Malaysia 2018 (PRU-14).

Politik
Beliau sebelum ini adalah dari parti BN-MCA. Pilihan raya pertama beliau ialah Pilihan raya umum Malaysia 1990 dan bertanding di parlimen Puchong mewakili BN. Namun beliau tewas kepada calon DAP dengan majoriti 2,281 undi. 

Pada Pilihan raya umum Malaysia 1995 berliau bertanding di parlimen Klang dan berjaya menewaskan calon DAP. Beliau kekal sebagai ahli parlimen Klang mewakili parti BN-MCA selama tiga penggal iaitu dari tahun 1995-1999, 1999-2004 dan 2004-2008.

Pada tahun 2004, beliau dilantik sebagai Setiausaha Politik kepada Menteri Perdagangan Antarabangsa dan Industri Tan Sri Rafidah Aziz. Beliau berkhidmat sebagai Setiausaha Politik sehingga tamat penggal iaitu pada tahun 2008.

Pada tahun 2008, beliau mengumumkan keluar daripada parti BN-MCA dan menyertai Parti Keadilan Rakyat (KEADILAN). Beliau bertanding buat pertama kalinya dalam parti baharu pada Pilihan raya umum Malaysia 2013 (PRU-13) di Parlimen Tanjong Malim namun demikian beliau ditumpas oleh penyandang parlimen itu. Pada Pilihan raya umum Malaysia 2018, beliau bertanding di Parlimen Wangsa Maju bagi mengganti penyandangnya sebelum ini Tan Kee Kwong dari PKR yang tidak bertanding. Beliau menang kerusi tersebut dengan majoriti 24,238 undi.

Pilihan Raya

Rujukan

Anggota Parti Keadilan Rakyat
Anggota wanita Parti Keadilan Rakyat
Ahli Dewan Rakyat, Parlimen Malaysia ke-9
Ahli Dewan Rakyat, Parlimen Malaysia ke-10
Ahli Dewan Rakyat, Parlimen Malaysia ke-11
Ahli Dewan Rakyat, Parlimen Malaysia ke-14
Ahli pembangkang Kerajaan Muhyiddin Yassin
Alumni Universiti Malaya
Bekas anggota Persatuan Cina Malaysia
Setiausaha parlimen kementerian wanita Malaysia